Disposiziuns executivas tar la lescha davart contribuziuns da maternitad    548.210   Disposiziuns executivas tar la lescha davart contribuziuns  da maternitad1)  dals 17-12-1991 (versiun dals 01-12-1998)  relaschadas da la regenza ils 17 da december 1991  Art.  1 Cumpetenza 1 Il scleriment dal dretg da survegnir prestaziuns e la cussegliaziun da la petenta u   dal  petent  èn  chaussa  dals  servetschs  socials  publics  regiunals  respectivamain  communals. 2 La fixaziun ed il  pajament  da las contribuziuns èn chaussa dal servetsch social   chantunal.  Art.  2 Dretg da survegnir prestaziuns 1 Sch'ils geniturs han in pensum da lavur different, vala quel genitur cun il pensum  pli pitschen sco genitur che ha la tgira.  Art.  3 Documents 1 Il genitur che fa valair il dretg sto agiuntar ils suandants documents a la dumonda: a) in attest d'ina media u d'in medi davart il termin da naschientscha presumtiv u   l'attest da naschientscha; b) la quittanza dals documents deponids u in attest da domicil; c) in attest confermà da l'uffizi communal da taglia davart il total da las entradas   e da la facultad netta da l'ultima decleraziun da taglia ed auters attests davart   las  relaziuns  economicas  dal  genitur  che  ha  la  tgira  respectivamain  dals  geniturs maridads u che vivan ensemen, uschenavant ch'els èn relevants per il  dretg da prestaziuns;  d) il  contract  da  locaziun  u  il  mussament  davart  la  grevezza  dals  tschains  ipotecars;  e) ina decleraziun che las premissas per las contribuziuns tenor l'artitgel 2 litera  c–e da la lescha2) èn ademplidas;  1) DG 548.200 2) DG 548.200  * tabellas da las modificaziuns a la fin dal relasch   1   http://www.gr-lex.gr.ch/data/548.200/rm http://www.gr-lex.gr.ch/data/548.200/rm   548.210    f) * il certificat d'assicuranza da la cassa da malsauns. Il servetsch social chantunal po dumandar ulteriurs documents.  Art.  4 Calculaziun da la contribuziun 1 Per  calcular  ils  imports  da  facultad  che  na  vegnan  betg  taxads,  na  vegn  betg  integrada la part d'uffant. 2 Per  ils  custs  da  locaziun  vegni  sa  basà  sin  las  tariffas  da  las  prestaziuns  supplementaras per conjugals. La resalva persunala na vegn però betg messa a quint.  Art.  5 In genitur che viva sulet en ina cuminanza d'abitar u en ina  communitad economica  1 Per calcular la part da la locaziun e da l'indemnisaziun per il tegnairchasa valan las   directivas per concepir e per calcular l'agid social da la conferenza svizra da l'agid   social. *  Art.  6 Entradas imputablas 1 Sco entradas imputablas valan tut las entradas regularas ed unicas tenor la lescha  da taglia per il chantun Grischun2) sco er il consum da la facultad imputabel tenor  l'artitgel 5 alinea 4 da la lescha3). 2 Las entradas che vegnan realisadas durant la durada da las contribuziuns (aliments,   rentas, subvenziuns e.u.v.), che vegnan dentant pajadas or pir suenter la durada da  las contribuziuns, ston vegnir integradas proporziunalmain en la calculaziun da las  entradas.  Art.  7 * Facultad imputabla 1 Sco facultad  imputabla  vala  la  facultad  netta  il  mument  che la  dumonda  vegn  inoltrada.  Art.  8 * Modalitad da pajament 1 L'emprima  rata  da  la  contribuziun  vegn  pajada  il  mais  suenter  il  mais  da   naschientscha.  Art.  9 Cas da direzza 1 Per giuditgar, sch'in cas da direzza è avant maun, sto vegnir sa basà sin l'interess da   l'uffant. 2 In cas da direzza è avant maun spezialmain, sche l'uffant ha ina malsogna greva  che ha per consequenza in basegn d'assistenza augmentà u sch'el è impedì.  2) DG 720.000 3) DG 548.200  2    http://www.gr-lex.gr.ch/data/548.200/rm http://www.gr-lex.gr.ch/data/720.000/rm    548.210   Art.  10 * …  Art.  11 * …  Art.  11a * …  Art.  12 Entrada en vigur 1 Questas disposiziuns executivas entran en vigur il medem mument cun la lescha  davart contribuziuns da maternitad1). 2 … *  1) entrada en vigur per il 1. da schaner 1992; cf. A tar l'art. 15 DG 548.200   3   http://www.gr-lex.gr.ch/data/548.200/rm   548.210    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-12-1991 01-01-1992 relasch emprima versiun - 18-11-1997 01-12-1997 Art. 7 revisiun totala - 18-11-1997 01-12-1997 Art. 8 revisiun totala - 27-10-1998 01-12-1998 Art. 3 al. 1, f) midada - 27-10-1998 01-12-1998 Art. 5 al. 1 midada - 27-10-1998 01-12-1998 Art. 10 aboliziun - 27-10-1998 01-12-1998 Art. 11 aboliziun - 27-10-1998 01-12-1998 Art. 11a aboliziun - 27-10-1998 01-12-1998 Art. 12 al. 2 aboliziun -  4       548.210   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-12-1991 01-01-1992 emprima versiun - Art. 3 al. 1, f) 27-10-1998 01-12-1998 midada - Art. 5 al. 1 27-10-1998 01-12-1998 midada - Art. 7 18-11-1997 01-12-1997 revisiun totala - Art. 8 18-11-1997 01-12-1997 revisiun totala - Art. 10 27-10-1998 01-12-1998 aboliziun - Art. 11 27-10-1998 01-12-1998 aboliziun - Art. 11a 27-10-1998 01-12-1998 aboliziun - Art. 12 al. 2 27-10-1998 01-12-1998 aboliziun -   5    	Art. 1 Cumpetenza 	Art. 2 Dretg da survegnir prestaziuns 	Art. 3 Documents 	Art. 4 Calculaziun da la contribuziun 	Art. 5 In genitur che viva sulet en ina cuminanza d'abitar u en ina communitad economica 	Art. 6 Entradas imputablas 	Art. 7 * Facultad imputabla 	Art. 8 * Modalitad da pajament 	Art. 9 Cas da direzza 	Art. 10 * … 	Art. 11 * … 	Art. 11a * … 	Art. 12 Entrada en vigur  		2018-06-06T03:35:07+0200 	"7001 Chur" 	"Gesetzessammlung Kanton Graubünden"